Հայ ազգի հոգեբանական հենքը դեռևս չի հավասարակշռվել՝ պահպանելով խորացման բոլոր նախանշանները: Եղեռնի հոգեբանական խեղվածքին ավելացան խորհրդայնացման բոլոր արատները: Այստեղից էլ՝ սփյուռքի երկակի վերաբեմունքը Խորհրդային Հայաստանի (նրա մի մասը հնազանդ ծառայում էր ԽՍՀՄին ու ՊԱԿին, ինչը կատարվեց նաև հրեաների հետ), իսկ հիմա էլ՝ անկախ պետության, նրա ղեկավարության հանդեպ: Ավելին, հայկական սփյուռքի բոլոր կարևորագույն արատները ներթափանցում են Հայաստան ու դառնում ազգային կյանքի կարևոր բաղադրիչներ: Խորհրդային Հայաստանի (հիմա կարող ենք ասել, որ այն հայ ժողովրդի բազմադարյա պատմության ընթացքում ամենահզոր ու ծաղկուն երկիրն էր) վերափոխումը Հայաստանի Հանրապետության իրականացվում է հիվանդագին ու բացարձակապես անարդարացի գործողություններով, ինչպես ՀՀ առաջին, այնպես էլ երկրորդ նախագահի կողմից: